เคเคหุ้นระยะยาวปันผล6เดือนหน่วยละ65สต.
บลจ.เกียรตินาคิน จ่ายเงินปันผลกองทุนเคเคหุ้นระยะยาวปันผลหน่วยละ 65 สตางค์ ส่วนผลงานตั้งแต่ต้นปีผลตอบแทน 24%
27 มี.ค. 2555

บลจ.เกียรตินาคิน จ่ายเงินปันผลกองทุนเคเคหุ้นระยะยาวปันผลหน่วยละ 65 สตางค์ ส่วนผลงานตั้งแต่ต้นปีผลตอบแทน 24%
นายศุภกร สุนทรกิจ กรรมการผู้จัดการ บริษัทหลักทรัพย์จัดการกองทุน (บลจ.) เกียรตินาคิน หรือเคเคฟันด์ เปิดเผยว่า บริษัทเตรียมจ่ายเงินปันผลสำหรับผู้ถือหน่วยลงทุนในกองทุนเปิดเคเค หุ้นระยะยาวปันผล (KK LTFD) ในวันที่ 2 เม.ย.2555 ในอัตรา 0.65 บาทต่อหน่วย จากผลดำเนินงานรอบระยะเวลาตั้งแต่วันที่ 1 ก.ย.2554- 29 ก.พ.2555 ให้กับผู้ถือหน่วยลงทุนที่มีรายชื่อ ณ วันที่ 23 มี.ค.2555 ซึ่งเป็นวันปิดสมุดทะเบียนพักการโอนหน่วยลงทุน เพื่อกำหนดสิทธิของผู้ถือหน่วยลงทุนที่จะได้รับเงินปันผล
สำหรับผลการดำเนินงานของกองทุนย้อนหลัง 3 เดือน ณ วันที่ 24 ก.พ.2555 ข้อมูลจากสมาคมจัดการลงทุน มีผลการดำเนินงานเป็นอันดับ 1 และณ วันที่ 16 มี.ค. 2555 มีผลการดำเนินงานล่าสุดตั้งแต่ต้นปี อยู่ที่ 18.32%  ย้อนหลัง 3 เดือนอยู่ที่ 16.25%  ย้อนหลัง 6 เดือน 18.75%  และย้อนหลัง 1 ปี อยู่ที่  24.14% โดยตั้งแต่วันจัดตั้งกองทุนมีการจ่ายเงินปันผลมาแล้ว 6 ครั้ง เป็นเงินทั้งสิ้น 2.775 บาท ต่อหน่วย